CELEX: C2004/201/45
Language: sk
Date: 2004-08-07 00:00:00
Title: Vec T-202/04: Žaloba podaná dňa 27. mája 2004: Madaus Aktiengesellschaft proti Úradu pre harmonizáciu vnútorného trhu (ochranné známky a vzory) (OHIM)

7.8.2004   
            
            
               SK
            
            
               Úradný vestník Európskej únie
            
            
               C 201/22
            
         Žaloba podaná dňa 27. mája 2004: Madaus Aktiengesellschaft proti Úradu pre harmonizáciu vnútorného trhu (ochranné známky a vzory) (OHIM)
   (Vec T-202/04)
   (2004/C 201/45)
   Jazyk konania: bude určený podľa článku 131 odsek 2 Rokovacieho poriadku jazyk v ktorom bola podaná žaloba: angličtina
   Madaus Aktiengesellschaft, so sídlom v Köln (Nemecko), v zastúpení: I. Valdelomar Serrano, advokát, podal dňa 27. mája 2004 na Súd prvého stupňa Európskych spoločenstiev žalobu proti Úradu pre harmonizáciu vnútorného trhu.
   Optima Health Limited bol tiež účastníkom konania pred odvolacím senátom.
   Žalobca navrhuje, aby Súd prvého stupňa:
   
               —
            
            
               uznal, že OHIM sa pri vydaní napadnutého rozhodnutia dopustil právneho omylu;
            
         
               —
            
            
               zrušil napadnuté rozhodnutie.
            
         Dôvody žaloby a hlavné tvrdenia
   
               Prihlasovateľ ochrannej známky spoločenstva:
            
            
               Optima Healthcare Limited, po zmene Optima Health Ltd.
            
         
               Dotknutá ochranná známka spoločenstva:
            
            
               Slovná ochranná známka „ECHINAID“ pre výrobky triedy 5 (vitamíny, potravinové doplnky, bylinné prípravky, farmaceutické a lekárske prípravky), prihláška ochrannej známky Spoločenstva č. 1 666 239
            
         
               Namietaný majiteľ ochrannej známky alebo označenia v konaní o námietke:
            
            
               Madaus AG
            
         
               Namietaná ochranná známka alebo označenie:
            
            
               Medzinárodná slovná ochranná známka „ECHINACIN“ pre výrobky triedy 5 (chemické farmaceutické prípravky)
            
         
               Rozhodnutie námietkového oddelenia:
            
            
               Zamietnutie námietky
            
         
               Rozhodnutie odvolacieho senátu:
            
            
               Zamietnutie odvolania podaného spoločnosťou Madaus
            
         
               Dôvody žaloby:
            
            
               Žalobca tvrdí, že sa odvolací senát mýli pri použití pojmov relevantné územie a relevantná verejnosť. Žalobca ďalej tvrdí, že predpona Echina nie je opisná a jestvuje možnosť zámeny medzi značkami.